2014 Skyjack SJIII 3219 For Sale (26618318) from United Rentals  | CEG
Serial Number: 22059651
Machine Location: PERRYSBURG OH, 43551
Perrysburg	OH	, 43551 Ketting - Zodiac Aquarius | online at BIJOU BRIGITTE NL
- Ketting - Goudkleurig - Twee rijen - Waterman hanger - Facet geslepen stras...meer
- Waterman hanger Sonja Loots: Zille, Kaapstad se karma en spirituele reën | Netwerk24
Morris, Pretorius toer saam na Australië
Die toer word met twee T20-wedstryde voltooi.
Handelstoestande in Suid-Afrika bly maar baie moeilik, en maatskappye verwag nie dat dit oor die volgende ses maande veel gaan verbeter nie.
Die sinjaalstelsel waarvolgens seine per hand gegee word, veroorsaak al die afgelope paar jaar probleme by Metrorail se treindienste, is Woensdag in die parlement gesê.
Tencent, wat in Maart nog die vyfde grootste maatskappy ter wêreld volgens markwaarde was, het uit die top-10 geval.
Deur Sonja Loots 04 Februarie 2018 07:47
“Johannesburgers wat hulle in Kaapstad se droogtekrisis verlekker, moet onthou karma kan ’n ware teef wees,” het Helen Zille die afgelope week getwiet. Fout. Karma het kil geglimlag, haar kop skalks gekantel en vir Zille ’n kosmiese vatso!-klap gestuur. Die woede oor Zille se kleinlikheid het gestrek van Johannesburg tot in die Kaap-van-te-min-storms, en sy moes (weer eens) op vernederende wyse haar woorde sluk en om verskoning vra.
Boontjie kry sy loontjie. Wie wind saai, sal storm maai. Wie ’n gat vir iemand anders grawe, val self daarin. Oftewel: Karma is a bitch and she’s in town.
Vra maar vir Zille. En Patricia de Lille. En Markus Jooste. En Jacob Zuma. En Mosebenzi Zwane. En Qedani Mahlangu. En Anoj Singh.
Voor ons te lekker lag – die versoeking is groot – moet ons onthou hóé boontjie sy loontjie kry. Toe Boontjie saam met Strooitjie, Ertjie en Kooltjie-vuur by ’n stroompie kom, het Strooitjie dwars in die water gaan lê sodat Boontjie en Ertjie kon oorstap. Toe Kooltjie-vuur dieselfde wou doen, het Strooitjie gesmelt en saam met Kooltjie-vuur onder die water verdwyn. Boontjie het so hard gelag dat hy gebars het.
Nou ja. As ons dit kan regkry om nie in schadenfreude verlore te raak nie, bied die huidige nuusgebeure volop geleentheid om meer sinvol oor karma te besin as Zille. ’n Mens hoef nie in reïnkarnasie of die weerwraak van ’n kwaai godin te glo om aanklank te vind by die grondgedagte van die Sanskritwoord met sy wortels in die Hindoeïsme en Boeddhisme nie. Dat jou fisieke en spirituele handelinge gevolge het vir jou lewe op aarde, en dat alles wat ons doen en sê en dink na ons terugkom, is duidelik uit die huidige stortvloed berigte oor katastrofes, skades en skandes.
As ons dit kan regkry om nie in schadenfreude verlore te raak nie, bied die huidige nuusgebeure volop geleentheid om meer sinvol oor karma te besin as Zille.
Die implikasies van die begrip karma strek egter verder as die gevolgtrekking dat Zuma, Zwane en Mahlangu self verantwoordelik is vir wat op die oomblik na hul kant kom. Dit beteken ook dat die land se inwoners húlle verdien het.
Jung het oor onopgeloste emosies en die sinchronisiteit van karma gesê as ’n mens nie bewus is van ’n innerlike konflik nie, manifesteer dit as ’n noodlot.
Die Kaapstadse psigoanalis Stephen Farah skryf die afgelope week skerpsinnig oor wat die kollektiewe onbewustelike psige van Kaapstad en die simbolies-mitologiese beeld van die droogte vir Kapenaars sê. Hy benader die droogte as kollektiewe droom en analiseer dit as tekenend van ’n dorheid in die gemeenskap: ’n beeld van hubris, elitisme, solipsisme en ’n gebrek aan verbondenheid met die vasteland en die groter Afrika-gemeenskap, waar waterskaarste algemeen voorkom.
In psigoanalitiese terme: ’n toestand van opgeblase en patologiese narsisme en ’n onwilligheid om persoonlik verantwoordelikheid te aanvaar.
Miskien het sulke esoteriese gedagtes, in tye van groot praktiese probleme, tog nog waarde. Dalk reën water, eerbare leiers en die gees van ubuntu weer op ons neer as ons gedagtig bly aan Boeddha se vers oor karma (vry vertaal uit die Anguttara Nikaya):
Ek is die eienaar van my dade,
die erfgenaam van my dade,
gebore deur my dade,
verwant aan my dade.
Ek word ondersteun deur my dade.
Van elke daad wat ek verrig,
goed of sleg,
daarvan is ek ’n erfgenaam.
Meer oor: Helen Zille | Die Ander Kant